
السلام عليكم ورحمة الله وبركاته 

الحمد لله عدد ما خلق, الحمد لله ملء ما خلق» الحمد لله عدد ما في 
السماوات وما في الأرض, الحمد لله عدد ما أحصى كتابه» الحمد لله 
على ما أحصى كتابه. الحمد لله عدد كل شيء, والحمد لله ملء كل 
شيء» اللهم صل على محمدٍ وعلى آل محمد كما صليت على إبراهيم 
وعلى آل إبراهيم إنك حميد ميد وبارك على محمد وعلى آل محمد 
كما باركت على إبراهيم وعلى آل إبراهيم إنك حميد مجيد. 


من القضايا المهمة اللى احنا أمرنا إن احنا نقيمها في حياتناء هى إقامة 
علاقات شرعية» إقامة علاقات مجتمعية مهمة, دينية قبل أن تكون 

دنيوية» يعني ربنا -سبحانه وتعالى - أمرنا أن نقيم الدين» وللأسف 
الواحد بيشوف في الحياة الاجتماعية أو في حياة الناس إن اللي شغالين 
في الدين والعاملين للدين بيشوف إن العلاقات غالبها مبنية على 
المصلحة والعمل» يعني فيه تصور للعلاقات ينبغي إن احنا يكون عندنا 
تصور شرعي» إن ربنا -سبحانه وتعالى- جعل هناك علاقة اسمها علاقة 
الأخوة "عا الْمُؤْمِئُونَ إِخْوَةٌ" » دي علاقة, وكان فيه دورة 
مها دورة الأخوة مسجلة على الساوند كلاود لو تسمعوها. 

نقطة إن الدين أنشأ علاقات بين الناس أنشأ علاقات بين المسلمين» 
والعلاقات دي مبنية على الإسلام, وأنشأ علاقات بين المؤمنين 
والعلاقات دي مبنية على الإيعان» وأنشأ علاقات بين العاملين» يعني 
الناس اللي بتشتغل للدين وبتجتهد عشان تقرب من ربنا ومجتهدة وباذلة 
من عمرها وباذلة من وقتها وباذلة من فلوسها وباذلة من فكرها عشان 
تقرب من ربنا وتنفذ كلام ربنا وتقيم أمر ربنا -سبحانه وتعالى- في 
حياتهاء وتنشر كلام ربنا -سبحانه وتعالى- في وسط الناس» الناس دي 
بينها علاقات» هذه العلاقات ينبغي أن تكون أيضًا مضبوطة بضوابط 
الشرع. 

احنا اتكلمنا على الاستغناء بالوحي والاستعلاء بالوحي ومعيارية 
الوحي» إن احنا ينبغي إن تكون علاقتنا مبنية على الشرع» كما إن 
عبادتنا منطلقها الشرع, وكمان أفكارنا وتصوراتنا ينبغي إنما تكون 
منطلقة من كتاب الله وسنة النبي -صلى الله عليه وسلم-. 

أحيانًا كتير احنا بنشوف العلاقات بتبقى مبنية على الماديةء اللي هو 
إنت فيه شغل» أنت فيه صداقة, الجماعات قررت إتما تعمل علاقات 
مبنية على اللي هينضم للجماعة, الدولة قررت إتما تعمل العلاقات 
اللي هي مبنية على المواطنة, الناس بتعمل علاقات مبنية على المصلحة. 
امجتمع الحياق غصب عن الناس بسبب إن فيه حاجات كتير وملهيات 
كثيرة أو مشاغل كثيرة بقت العلاقات فيها نوع من أنواع الانحسار, 
بقت العلاقات ضيقة جذًا وبقت العلاقات مبنية على الشغل» يعني إيه 
شغل؟ يعني مثلا ممكن تجد إن ناس بما إتما بتشتغل مع بعض فبقوا 
أصحاب وبقوا حبايب وبقوا أخوات» ولا شك إن الشغل بيقرب الناس 
من بعضهم لبعض» لكن علاقات الدين مش مبنية كده, يعني ى أخوة 
الدين مش مبنية على الشغلء إن احیائا كتير احدا ممكن نكون بنشتغل 
مع ناس هم مش الأقرب لناء وممكن يكون أقرب الناس لنا أو الناس 

اللي بيننا وبينهم أخوة أقوى وإيمان أعلى ممكن يكون مش بنشتغل مع 
بعض» احنا عايزين نفصل ما بين الشغل وما بين العلاقات» وعايزين 
نعرف إيه قبل إيه؟ لإن أحيانًا كتير العلاقات بتَدّمّر بالشغل وأحيانً 
كتير بالعلاقات بتنفسخ بل ممكن أحيانًا كتير بِيْصّد عن سبيل الله - 
سبحانه وتعالى- بسبب سوء المعاملات أثناء الأعمال المتفاوتة سواء 
العمل الديني أو العمل الدنيوي» وربنا -سبحانه وتعالى- قال: 
'وَتَذُوقُوا السُوءَ با صَدَدةٌ عن سَبيل الله" > ده كان في 
العقود؛ إن واحد أعطى واحد عقد اتفق مع واحد اتفاق وبعد ما اتفق 
بدأ يحصل نوع من أنواع التغير في الاتفاق بسبب إن واحد فيهم لاح 
له فرصة أفضلء عارفين قول الله -سبحانه وتعالی-: "ولا تَكُونُوا گالتي 
تَكُونَ مه هى ازى من َم" > يعني واحدة كده متعلمة تغزل 
ومعاها إبرة الغزل ومعاها الخيط الطويل اللي بتغزل به وبعد ما عملت 
غزل شكله حلو كده. مثلا عملت مفرش حلو كده قامت شدة الخيط 
بعد ما قعدت مثلا أيام طويلة تغزل الخيط ده قامت شداه ورجع خيط 
تاي إيه الجنون ده؟ طب انت ضيعتي كل اللي اتعمل ده كله عشان 

شدة الخيط دي» فربنا -سبحانه وتعالى- بيقول إن أحيانً الإنسان 
ممكن يبني دين يبني دين يبني دين يبني دين وني لحظة من اللحظات هو 
يشد الخيط فيحصل صد عن سبيل الله بسبب "أن تَكُونَ اَم هي ازب 
من ام يعني يلوح له فرصة» هذه الفرصة تخلي عينه ينشغل» عارفين 
واحد اتفق اتفاق مغلا مع مسجد وبعد كده قابل واحد تاني, فقال له 
ما تيجي تخطب عندنا في المسجد, قال له والله ده أنا عندي خطبة 
واتفقت مع المسجد الفلا يقول له يا عم ده مسجد صغير ده 
مسجدنا كبير والعدد فيه كبير "أن تَكُونَ أَمَةٌ هي ار من أُمّة". يعني 
فيه عدد أكبرء يعني فيه مساحات أكبر, يعني فيه مساحات من نفع 
أكبر» حتى في الدين؟ حت في الدين. 
فربنا بيقول: "تًا يَبْلُوَكُمْ الله به وَين لَكُمْ يَوْمَ الْقِيَامَةِ مَا كُنُمْ فيه 
تْتَلِفُونَ", ربنا -سبحانه وتعالى- ذكر إن ده فيه صد عن سبيل الله 
عارفين "ف قد غد فوا وفوا المشوء بها صدَدم عن سيل الله 
؛ ايه اللي خلاه يبقى ده صد عن سبيل الله؟ صد عن سبيل 
الله بسبب إن واحد مش واخد إن العلاقة ممكن تَدَمّر وإن إنسان ممكن 
يضيع وإن إنسان ممكن ينتكس وإنسان ممكن دينه يتغير تمامًا لأجل أن 

هناك من نقض العهد معه» وكله باسم الدين وكله بيشتغل دين وكله 
أصل احنا مصلحة الدين. 

فيا جماعة مهم إن احنا نفهم هي العلاقات في الدين بتنشأ ازاي؟ وإيه 
ترتيب العلاقات في الدين؟ 

لا يخفى عليكم إن ربنا -سبحانه وتعالى - قال: "عا الْمُؤْمنُونَ إِخْو 
فَأَصلِحُوا بَيْنَ َحَوَيَكُوْ" إن يا جماعة فيه حاجة اسمها أخوة الإسلام, 
أخوة الإسلام إن بين كل الناس المسلمين اللي شهدوا إن لا إله إلا الله 
محمد رسول الله علاقة الإسلام» هذه علاقة متينة هذه علاقة قوية فيها 
الولاية وفيها النصرة, "ب وَليكُمُ لوشو وَالَذِينَ آمَنُوا الْذِينَ يُقِيمُونَ 
الصّلَاةَ وَيُؤْنُونَ الزگاة وَهُمْ رَاكِعُونَ * وَمَن يول الله وَرَسُولَهُ وَالَذِينَ 
آمَنوا قن جب الله هم الْعَالِبُونَ" 


المسلمون فيه بينهم وبين بعضهم نوع من أنواع الرابط» نوع من أنواع 
التناصر, نوع من أنواع الحب» نوع من أنواع التولي» الناس بتتولى بعضهم 
البعض وطبعًا ده مش معناه إنه يتولى واحد على الظلي "انْصّرْ أخاك 
ظالمًا أؤ مَظلُومًا. فقال رَجُل: يا سول الله أَنْصرْهُ إذا كان مَظْلُومَ 
َفَرََيْتَ إذا كاد ظالماء كيف أَنْصُرْه؟ قال: زه -أؤ غه من 

الظَلّم؛ فان ذلك نَصْرْهُ" إنك توقف واحد عند حده وإن تقول له لأ 
اتق الله ده نوع من أنواع المناصرة له لإنك انت بتحبه وماتحبش إن 
هو يظلم الناس» فهنا نقطة علاقة المسلمين بعضهم ببعض علاقة مهمة 
جدًا وعلاقة العاملين للدين خاصة؛ ما إننا عاملين دورة خاصة والناس 
كلها شغالة للدين» اللي عايز يستزيد في الموضوع يسمع سلسلة الأخوة 
وهي بتفرق ما بين أخوة النسب وأخوة الوطن وأخوة الأرض وأخوة 
القبيلة وأخوة العمل وأخوة الإسلام العامة وإيه الفرق اللي جاء به 
الإسلام. 

لكن خليني النهاردة وأنا بتكلم في العلاقة فة بالناس اللي شغالة في الدين 
شوفوا ربنا -سبحانه وتعالى- بيقول: "شَرَعَ لم مَنَ الذِينِ مَا وَصَّىْ به 
وا وَالَّذِي أَوْحَيْمَا بك وَمَا وَصّبْنَا به إِْرَاهِيمَ وَمُوسَئ وَعِيسَئ أن 
َقِيمُوا الدّينَ وَلا تمَقَرَقُوا 4 عَلَى الْمُسْرِكِينَ ما تَدْعُوهُمْ َيِه الله 
يجْتِي ليه مَن يَشَاءُ وَيَهْدِي إليه من ينيب" » ربنا -سبحانه 
وتعالى- تكلم على مسألة إن الناس لا تتفرق, مسألة إن المسلمين أو 
العاملين للدين أو الأنبياء ربنا -سبحانه وتعالى - أمرهم إن هم يقيموا 





١‏ صحيح البخاري 

الدين ولا يتفرقوا فيه» ربنا -سبحانه وتعالى - وصى سيدنا نوح ووصى 
سيدلا و ووصى سيلانا موسي وو فی سيالا کی رضي ا 
محمد -صلى الله عليه وسلم-. خدوا بالكم فيه تفاوت كبير زمني ما 
بين سيدنا نوح وسيدنا محمد -صلى الله عليه وسله-» في تفاوت كبير 
تشريعي ما بين سيدنا إبراهيم وسيدنا موسى -عليهم جميعا الصلاة 
والسلام- وما بين سيدنا عيسى» ومع ذلك ربنا بيقول: أقيمُوا الدينَ 
َل تَتَفَرَقُوا فيه» يعني اعملوا به واجعلوه قائمًا. لكل نبي من هؤلاء 
الأنبياء طريق في إقامة الدين» غير أنهم جميعًا يتفقون في الأصول 
والكليات على مر العصور, يعني كلهم مؤمنون بالله -سبحانه وتعالى- 
وأسمائه وصفاته, كلهم يؤمنون بالكليات الخمسة الضرورية, كلهم جاؤوا 
بحسن الخلق, كلهم جاءوا بعبادة الله وحده لا شريك له كلهم جاءوا 
بالحاجات التي يستقيم البشر عليهاء كلهم بالكلام عن الله وعظمة الله 
كلهم جاءوا بالكلام عن حقائق الدنيا وعن الجنة والنار والدار الآخرة, 
لكن كل نبي من الأنبياء كان له تشريع مختلف, وكان له طريق مختلف 
عن غيره» ربنا بيقول للأنبياء لا تتفرقوا فيه» يعني لا تتفرقوا في الدين, 
والتفرق يا جماعة عكس التجمع» وأصل التفرق تباعد الذوات واتساع 


"علاقات دينية أثناء العمل" من سلسلة "فقه الدعوة" 









شبكة الطريق إلى الله way2allah.com‏ 

المسافة بين الناس وبيستعار التفرق لقوة الاختلاف في الآراءء وربنا - 
سبحانه وتعالى- بيحذر الأنبياء ألا يتفرقوا في الدين, التفرق بين الأمة 
بالإيمان بالرسل أو الكفر» حتى لا يختلفوا على الأنبياء, التفرق بين 
الذين آمنوا بأن يكونوا نحا وأحزابًا وشيعًا وأفرادًاء كل واحد بيقاتل 
ويعادي ويوالي على جماعته وعلى تصوره وعلى دولته وعلى فكره وعلى 
منهجه دون أن يعتبر إن الجميع أمة واحدة, إن احنا أمرنا إن احنا نقيم 
الدين ولا نتفرق فيه. 

محتاجين يا جماعة نعرف احنا ازاي هنتجمع؟ بعض الناس متخيل إن 
تمكن نتجمع على الأشخاص, يا جماعة الناس لن تتجمع على 
الأشخاص. يعني التجمع بيبقى له درجات» فيه تجمع على الشخص 
وفيه تجمع على العمل وفيه تجمع على الفكرة يعني دول تلات مراتب 
من مراتب التجمع. 

فيه ناس متخيلة إن الناس عشان تتجمع محتاجة تتجمع على شخص 
معين يبقى هو ده قائدهم أو ده رئيسهم أو ده اللي مفروض إن الجميع 
يُذعن له ويسمع له ويطيع؛ ده كان موجود أيام النبي محمد -صلى الله 
عليه وسلم-» بعد موت النبي -صلى الله عليه وسلم- صعب بل 

يستحيل الناس هتعرف تتجمع على شخص واحد من هذه الأمة إلا 
أن يكون ده أمر قدري زي مثلا مهدي آخر الزمان» زي سيدنا عيسى 
آخر الزمان, لكن مسألة إن حد هيقوم مقام النبي محمد -صلى الله 
عليه وسلم- كفرد هذا يستحيل» الصحابة نفسهم مجتمعين يا جماعة 
كل الصحابة استطاعوا إن هم يؤدوا وظيفة البي -صلى الله عليه 
وسلم-» يعني النبي -عليه الصلاة والسلام- كان بيؤدي وظيفة أمة 
لوحده» فلما البي مات النبي -عليه الصلاة والسلام- مهمة البي - 
عليه الصلاة والسلام- أبو بكر شال جزء منها وعمر شال جزء منها 
وعثمان شال جزء منها وابن مسعود شال جزء منها وخالد بن الوليد 
شال جزء منها وأبو هريرة شال جزء منهاء كل واحد على قدره. 

ازاي احنا النهاردة نقدر نقول نحط مكان البي محمد -صلى الله عليه 
وسلم-. طيب إذا احنا مش هنقدر نجمع الناس على فرد» هيتجمع 
الناس على شغل معين؟ يعني هل الناس كلها هتبقى مثلّا حفظة قرآن؟ 
هل الناس كلها هتبقى مغلا دعاة إلى الله على الطريقة المنبرية مغلا؟ هل 
الناس كلها ينفع تبقى مثلًا عاملين للدين بطريقة مغلا إن هم في طريقة 
التركية؟ هل الناس كلها تفع تبقى مجاهدين؟ هل الناس تنفع كلها تبقى 

قضاة؟ لا طبعا ده وكذلك هيستحيل أيضّاء لذلك التجمع الأصيل 
الذي جع به البي -صلى الله عليه وسلم- أصحابه كان على فكرة, 
كان على تصور الوحي» كان على الإيمان. كان على مجملات الإيمان, 
كان على أصول الدين. 

لا تنفرقوا في إقامة الدين بأن يدشط البعض ويتخاذل البعض» لا تتفرقوا 
في إقامة الدين بان يتنابز هذا ويتدابر هذا مع هذاء "لا تََاسَدُواء ولا 
تَاجَشُواء ولا تباغضواء ولا تَدابَرُوا"" البي -عليه الصلاة والسلام- 
بيعلم الصحابة ازاي يبقوا إيد واحدة. 

لما الصحابة قالوا احنا عايزين نعرف إيه أعظم عمل نتقرب به إلى الله 
-سبحانه وتعالى-؟ سؤال بيسأله الصحابة بينهم وبين بعض وهم 
قاعدين بيقولوا إيه أفضل عمل نتقرب به إلى الله -سبحانه وتعالى-؟ 
فنزل قول الله -سبحانه وتعالى--: "يا أَيّهَا الَّذِينَ آمَنُوا م تَقُولُونَ ما لا 
تَفْعَلُونَ * گي مَقنَا عند الله أن تَقُولُوا مَا لا تَفْعَلُونَ" > قال 
هم لو انتم عايزين تعرفوا أعظم عمل عند الله -سبحانه وتعالى- "إِنَّ 
الله يح الَّذِينَ يُقَاتِلُونَ في سَبِيلهِ صا كاعم بيان مَرْصُوص”ْ " 





مجو سام 

> قال لهم ربنا -سبحانه وتعالى- بيحب إن الناس تكون اللي 
بتشتغل للدين -صف ده يا جماعة عارفين البي -عليه الصلاة 
والسلام- بيقول: "ألا تَصُفُونَ كما لصفب الملاِكة"". فيه سورة في 
القرآن اسممها سورة الصافات وفيه سورة في القرآن اسمها سورة الصف› 
صف الصلاة وصف الملائكة في العبادة وصف الجهاد في مواجهة 





الأعداء» دول تلات صفوف ربنا -سبحانه وتعالی- ذكرهم في كتابه 
الكريم. الملائكة تصف في عبادة الله -سبحانه وتعالى - كلهم صف 
واحد» وسورة الصف اللي ربنا تكلم فيها -سبحانه وتعالى- عن مسألة 
إن المسلمين بنيان مرصوص, يعني إيه بنيان مرصوص؟ قالوا مرصوص 
يعني طوبة جنب طوبة جنب طوبة محطوط مرصوص في رصة واحدة, 
وقيل مرصوص يعني عليه طبقة من الرصاص» يعني اللي هو مصفح 
اللي هو مفيش حاجة تخترقهء اللي هو قوة تماسك غير عاديةء الشيطان 
مايعرفش يدخل وسط الناس» الشيطان مايعرفش يدخل وسط العاملين 
ا 


ا ا 

النهاردة العلاقات بقت مهترئة جدًا اللي هو أي حد بيتصيد للناس 
خف اللى اکل للدي مقرو إن هر يكوك قرا آمل اا ی 
أعلم الناس بالحق» وأرحم الناس بالخلق. أعلم الناس بالحق يعني أكتر 
واحد يعرف ربنا -سبحانه وتعالى-, أكتر واحد نفسه يقرب من ربنا 
-سبحانه وتعالى-» هم أعلم الناس بالله -سبحانه وتعالى-» وأكتر 
واحد بيفكر في سنن الله في المعاملة, وأكتر واحد بيفكر في رحمة الله 
وني عزة الله وفي قوة الله. هم أعلم الناس بالحق -سبحانه وتعالم-, 
وهم أيضا أرحم الناس بالخلق, هو بيرحم الناس» بيرحم ضعف الناس 
وعجز الناس, وإذا احنا بنرحم الضعيف وبنرحم اللي بيعمل معصية 
وبنتساهل وبنترفق مع الراجل اللي بيعمل فاحشة واللي بيتكبر واللي 
بيطغى ونقول إن الدعوة محتاجة حسن خلق ومحتاجة رفق ومحتاجة لين 
فما بالنا إذا أخطأ أحد من العاملين للدين الناس بتمسك الطبلة 
والصاجات, ليه لما واحد يخنطئ من العاملين للدين الناس بتتعامل معاه 
تعامل في غاية الشراسة, يا جماعة رفقا هونوا على أنفسكم. 

ينبغي إن يكون العلاقات صف؛ يعني المؤمن أخو المسلم يكف عنه 
ضيعته ويحوطه من ورائه, لو احنا شفنا خطأ أو شفنا عيب نستره» وده 

مش معناه إن الناس اللي بتشتغل للدين إا تعمل نوع من أنواع 
التحزب ضد المجتمع, وإن كل ما واحد من الناس يحصل بينه وبين فلان 
خطأ معين أو مشاحنة معينة الناس تتهمه إن ده عدو للإسلام وعدو 
للدين, لا لا لا مش كده خالص» كل العلاقات مع المسلمين ينبغي إتما 
تكون علاقات في غاية النقاء وني غاية سلامة الصدر وني غاية القوة 
والتماسك. دي علاقة عامة وبالذات وبالأخص العلاقة مع الناس اللي 
شغالة للدين. 
طب افرض هو بيشتغل في الدين في حاجة أنا ما بعرفش أعملهاء أ 

أنا ما شفتهاش, ا ا ا 
بعملهاء أحيانً كتير الناس بتفاجاً إن هو با إن فلان مغلا واحد بيشتغل 
في الدعوة فيبدأ يسفه من الناس اللي بتشتغل في العلم, واحدة بتشتغل 
في التعليم فتبدأ مثا تسفه من الناس اللي بتشتغل في الفقه» واحدة 
مغلا بتدرس أصول الفقه فتبدأ تسفه من الناس اللي بتدرس تجويد, وده 
مُشاهد بطريقة غريبة» يعني كل واحد عنده تضخم في المفاهيم عنده 
تضخم في الثغر اللي هو واقف عليه. متخيل إن الدين كله هو الثنغر 
اللي واقف عليه. لدرجة إن فيه واحدة مثلا ممكن تكفر واحدة مغلا 

بعقرأ الفاتحة بطريقة خاطئة. فتقول ها لا انت صلاتك كلها باطلة, 
وانت ما ينفعش تصلي أصلاء فتحس إن فيه نوع من أنواع الغلو 
الشديد "لا تَغْلُوا في دكن" > عدم وضع الشيء في 
موضعه وفي معياره. طبيعي إن انت ممكن تقرأ مثلا لعالم من علماء 
التفسير هو بيتكلم إن العلم الأساسي الرئيسي الأصيل الذي ليس 
بعده ولا قبله؛ علم التفسير» وبعد كده تنتقل مثلّا لعلم الحديث تجد 
إن واحد مثلّا عمل كتاب في أهمية علم الحديث وبيقول إن ده هو العلم 
الأصيل الذي لا تقوم الدنيا إلا به وهو أفضل العلوم» وبعد كده تنتقل 
لواحد مغلا بيتكلم في علم العقيدة وبيتكلم عن أسماء الله الحسنى. فتجد 
إن هو عامل مقدمة» طبيعي إن أحياتًا ربنا -سبحانه وتعالى - بيشرح 
صدر كل إنسان إن هو يعرف أو إن هو يشعر بأهمية ما يفعل» ويشعر 

به باهتمام بالغ وإنه يشعر إن الحاجة اللي بيعملها دي حاجة عظيمة 
مهمة, وده أحيانً بيكون مهم له لنفسه عشان هو يعرف يستمرء لکن 
هل هذه الحقيقة؟ 

يا جماعة الدين الوحي, الدين العظيمء الدين الشاملء الدين للعالمين» 
الدين يسع الجميع, كل فرد من أبناء الأمة له دور في الدين» وكل واحد 

EROS 
احنا نضعه في موضعه» فكرة التنابز بالألقاب وفكرة العلاقات المهترئة‎ 
وفكرة التصيد للأخطاء وفكرة إن كل واحد ماسك في باب من الأبواب‎ 
ومتخيل إن الدين كله هو الباب ده» وإن الباقي كله مبتدعة وضلال‎ 
وفجرة وما يعرفوش حاجة» وأحيانا بيصم ناس سبقته في العمل» شوفوا‎ 
ربنا -سبحانه وتعالى-- وهو بيثني على المهاجرين والأنصار قال:‎ 
الذي جَاءُوا من بَعْدِهِمَ يَقُولُونَ ربا اغْفِرُ لَنَا وَلإِخْوَانِنا ااب سَبَقُونَ‎ 
بالإعانِ" > إن واحد قلبه نضيف» واحد بيدعي لنفسه‎ 
وبيدعي للناس اللي شغالة في الدين» وبيدعي للذين سبقوه بالإيمان.‎ 
ربنا يثني على هؤلاء الذين سبقونا بالإعان» إن واحد عارف إنه امتداد.‎ 





شوفوا البي -عليه الصلاة والسلام- الرقيق» البي -عليه الصلاة 
والسلام- بيعلم الصحابة معنى خطير؛ معنى التكامل في الدين» بيقول 
هم: "إنما مثلي ومثل الأنبياء من قبلي كمثل بنيان» إن واحد بيبني بنيان» 
بنيان أحسنه وأجمله, إلا موضع لبنة» لبنة يعني طوبة, البي -عليه 
الصلاة والسلام- يقول إن الأنبياء أقاموا مبنى الدين, كل واحد من 

الأنبياء على اختلاف أفكار» على اختلاف تشريعات» على اختلاف 
زمان. على اختلاف المكان. على اختلاف الأقوام, على اختلاف 
البدايات» واحنا كنا بنتكلم في البيان الدعوي كل ني من الأنبياء ازاي 
واجه مشاكل قومه؟ شوفوا البي -عليه الصلاة والسلام- بيقول إن 
موضعي من الأنبياء إن أنا الطوبة الأخيرة في بناء الدينء وإن بالبي - 
صلى الله عليه وسلم- اكتمل الدين بيقول إنما أنا موضع لبنةء تخيلوا 
يا جماعة إن النبي -عليه الصلاة والسلام- بيقول أنا موضع لبنةء يعني 
إذا كان النبي -عليه الصلاة والسلام- النبي اللي هو أفضل من مشى 
على الأرض بيقول أنا بالنسبة لدعوة الأنبياء هي إكمال لدعوة الأنبياء, 
هي تمام لدعوة الأنبياءء هي استمرار لدعوة الأنبياءء هي إحياء لسنن 
الأنبياء من قبلي» هي إقامة لسنن الفطرة مرة أخرى, هي تكميل 
للأخلاق. هي إعادة بعث رسالة الأنبياء من قبل» هي إعادة التوحيد 
إلى نفوس الخلق. 










حبانً 


يف 


ا لتم 


موضع لبنة» وكلمة لبنة يا جماعة يعني حاجة بتتحط جوه بناء, 

كل واحد فينا ثمكن يتخيل نفسه إن هو البناءء أو ممكن يتخيل جماعته 
أو مجتمعه أو الحاجة اللي بيعملها إن هي البناءء وبيمحور العام كله 
حواليهاء هو مش شايف أي حاجة في الدين إلا من خلال بنائه» يعني 
عارفين ربنا -سبحانه وتعالى- في غزوة أحد لا 0 "ولا تَتَارَعُوا 
فَتَفْشَلُوا وَتذْهَب ریک" ؟ وقال: "وَلَقَدْ صَدَفَكُمْ الله 
وَعْدَهُ ذ سوم پإذنهء حم إذَا فشانم وَتنَاَعتم 4 الأمر وَعَصَنِكُم 
من بَعْدِ ما ارام ما بون" > ترتيب الآيات: رأوا ما 
بحبون؛ واحد شاف حاجة بيحبها في وقت ما كانش ينفع يشوفها فيه 
هم رأوا الغنائم في وقت المعركة, فلما رأوها بدأ يحصل نوع من أنواع 
الهرج واطمرج» بدأوا يخالفوا كلام البي -عليه الصلاة والسلام- ٠‏ بدا 
sS‏ ات عد د "ق إِذَا فد شه تم وَتَنَارَعْتَمُ 
في الأمر وَعَصيتم من بعد ما أَرَاكم م ار د تببس الآيات جاب 
النهاية الأول وبعد كده الخطوة ل وبعدكده الخطوة اللي 
قبلها وبعد كده الخطوة اللي قبلها. ترتيب الأحداث إن الأول هم رأوا 
ما يحبون, ثم عصوا ثم تنازعوا ثم ۳ لکن ربنا -سبحانه وتعالی- 

جاب النهاية الأول؛ النهاية فشل. ليه النهاية فشل؟ لإن كانت البداية 
إن هم رأوا ما يحبون فعصوا فتنازعوا. 

إن يا جماعة لا تنازعوا فتفشلوا وتذهب ريحكم. إن احنا أمرنا بإقامة 
الدين» أمرنا بالاجتماع بالدين» أمرنا بإقامة سورة الصف, أً 
علاقة الصف علاقة البنيان المرصوص. ده نوع العلاقة ولا قوة العلاقة؟ 
يعني هل طوبة جنب طوبة جنب طوبة دي بتعمل صف؟ والا طوبة 
جنب طوبة متماسكة بينهم ملاط؟ عارفين الأسمنت اللي بيربط الطوب 





مرنا بإقامة 


ببعضه فيه قوة تماسك بمنع إن أي حد يحترق» بمنع إن أي حاجة لو 
رصاصة» لو حاجة مخترقة بقوة رهيبة قذيفة بثقدّف لا تخترق هذا البناء. 
ليه؟ لإنه متماسك أشد التماسك. 


النهاردة احنا بدنشوف علاقات للأسف مهترئة, والناس بقت -إلا من 
رحم الله- سهل إن أي حد يتكلم على أي حد» وده بقى منتشر حتى 
وسط العاملين للدين» ينبغي إن أهل الدين يكون عندهم من الورع من 
التقوى من الحذر في الكلام في بعضهم البعض» من إن هو يحط نفسه 
مكان الآخرين؛ إن هو يلتمس الأعذار, إن هو يستر العورات» إن هو 

يحوطه من ورائه» إن هو يبقى فيه قوة تماسك» إن هو يدعي للناس» إن 
هو يفهم طبيعة الناس» إن هو يقدر الآخرين» لكن للأسف احنا بدشوف 
تسفيه» بعض الناس بيسفه من أي ثغر هو مش واقف عليه من أي 
ار 
اللي مهتم بالعلم بيحتقر اللي بيعمل في الدعوة, اللي بيعمل في الدعوة 
بيحتقر أو بيسفه من اللي بيعمل في الأعمال الخيرية» واللي بيعمل 
أعمال خيرية يرى إن اللي فاعد يشتغل في العلم ده ما بيعرفش حاجة, 
بل حتى في داخل العلم نفسه اللي بيدرس كذا يسفه من اللي بيدرس 
كذاء وكل واحد بيقرأ كتابين زيادة على اللي قبله وبيبدأ يقول لك ده 
فلان ده بيفهم إيه؟ وفلان ده بيعرف إيه؟ 

أين الدين في هذه العلاقات؟ وأين الدين في هذا الدين؟ الاختلاف يا 
جماعة في الفروع مختلف. يعني اختلاف في الفروع في الفقه» ده من قول 
النبي -صلى الله عليه وسلم-: "من برد الله به حيرا يُفَقَهَهُ في الدّين"“» 
لكن مهم إن احنا نعرف العلاقات بين المسلمين» ومهم نعرف العلاقات 


"مجع سام 

بين العاملين للدين» مهم نعرف يعني إيه أخوة؟ ويعني إيه صف؟ ويعني 
إيه جماعة؛ السواد الأعظم؟ ويعني إيه أمة الإسلام؟ 

شوفوا دي مصطلحات صكت يعني مصكوكة شرعياء يعني هذه 
مصطلحات تكلم جا البي -صلى الله عليه وسلم- وجعل الله ها معان 
واضحة خوطب ها الناس» إن لابد للدين من حملة يقومون به كل 
واحد من المسلمين مسؤول بين ايد ربنا -سبحانه وتعالى - انت فين؟ 
انت موضع لبنة؟ 

عارفين لما يكون عندنا زلط وطوب وأسمنت ورمل بس احنا ما عرفناش 
نقيم مدرسة, ليه؟ أصل الزلط لوحده والطوب لوحده والرمل لوحده 
والأسمنت لوحده والمدرسين لوحدهم والطلاب لوحدهم وكل حاجة 
لوحدهاء ليه؟ لإن احنا مش عارفين نقيم علاقات قوية, لإن احنا مش 
عارفين نستفيد من بعضنا البعض, العام العريي هو أغنى دول العالم, 
ومع ذلك انتم بتشوفوا العام العربي في وسط الأمم أو في وسط الشعوب 
العامة لا تجد إن هو الأقوى ولا هو الأعلم. مع إنه عنده إمكانيات 
يعني أقوى ثروة ممكية وأكثر بترول وأكثر دهب وأحسن موقع في العام 
وكمية ثروات طبيعية وكمية طاقات بشرية وكمية وكمية لكن فين هؤلاء 

في التقدم وفي مسيرة التقدم؟ ليه؟ مفيش علاقات قوية, إن الناس سهلة 
إا تبيع أي حاجة في أي اتجاهى يا جماعة احنا أمرنا إن احنا نقيم الدينء 
مرنا إن احنا نقيم علاقات الدين, أول عائق وأخطر عائق في سبيل 
إقامة الدين هو التفرق» التفرق, البي -عليه الصلاة والسلام- يقول: 
"إن الشَيْطانَ قد أيس A‏ في جَزيرَةٍ العَرّب» ولَكِنْ في 
التخريش بِيْنَهُْ"”. لذلك مهم إن احنا نقيم علاقات قوية ما نسمحش 
لشيطان يدخل بين المسلمين». ما نسمحش للشيطان إن هو يلعب 
بالعاملين للدين الكورة» ما نسمحش إن احنا علاقتنا تبقى علاقات 
مهترئة. ما نسمحش بإن احنا نبقى قاعدين نتنابز بالألقاب وقاعدين 
نسفه من بعض وقاعدين نحط من قدر بعض» هتخسر إيه لما تفي على 
أخوك؟ هتخسر إيه لما تغني على العمل الديني؟ هتخسري إيه لما تشوفي 
حاجة خير وتقولي الحمد لله ما شاء الله تبارك الله دي حاجة جميلة إن 
حد بيعمل كذا؟ إنك تفرحي بالخير وتفرحي بإقامة الدين حتى لو مش 
على ايديك؟ 


أ 

ما تتنازلوش عن الدعوة لإرضاء حد, وما تسفهوش من المسلمين على 
معيار إن كل واحد له دماغ معين, إن أحيانًا بيبقى فيه تضخم في 
المفاهيم, فيه مثالية فيه واحد عنده معيار بيحاسب الناس عليه يعني 
فيه حاجة معينة هو بيعظمها؛ واحدة مثلا بتعظم الأخلاق واحدة, 
بتعظم مثلًا التجويد, واحدة بتعظم الدعوة» واحدة بتعظم كتب 
العقيدة» واحدة بتعظم الشيخ فلان والشيخ علان, فبالتالي أصبح اللي 
هي بتعظمه ده بقى هو ده المعيار, فأي حد بتسمعه أو أي حل بت 
معاه أو أي حد بتشوفه بيشتغل في الدين بتحطه على الميزان» ينبغى 
أن يكون الميزان الوحي. 

من المشاكل الأساسية الرئيسية التي ينبغي أن نتحاشاها مسألة المفاصلة 
على كل نقطة, وإن احنا نخول أي خلاف إلى عداء, وإن احنا بنتعامل 
بتصور مع المختلف معانا؛ انتم واحناء ينبغي أن نتخطى الحكم على 
المواقف وعلى الأشخاص بعيار الهوى إلى إن احنا نضع الشيء في 
موضعه بمعيار الوحي, من الأخلاق السيئة اللي بتؤدي إلى زيادة ذلك 
مسألة عدم الصراحة والغيبة والنميمة وعدم الوضوح» احنا محتاجين 
يكون عندنا صراحة, محتاجين يكون عندنا شجاعة» محتاجين يكون 

عندنا قوة, محتاجين يكون عندنا صدق في التعامل حتى نقيم علاقات 
صحيحة, محتاجين إن احنا نقف مع أنفسنا وقفة. ليه لما يبقى خمسة 
قاعدين في أوضة وبعدين لا يختلفوا في رأي وبعد كده واحدة تقوم الناس 
تجيب سيرة اللي قامت؟ يعني ليه الأربعة يحيبوا سيرة اللي قامت؟ وبعد 
كده ها التانية تقوم نقوم نجيب سيرة اللي قامت التانية» يبقى التلاتة 
يجيبوا سيرة اللي قامت» ليه الغيبة بقت منتشرة في أوساط العاملين 
للدين؟ هل ده صحيح؟ هل يصح ده؟ فلانة بتخطأ فلانة بتقول كذاء 
طب ما تواجهيها» طب ما تعلميها» طب ما تتناقشي معاهاء يا جماعة 
لابد ندرك إمكانيات كل واحد» ولابد ندرك إن كل إنسان عنده ما 
يقدمه للدين, كما قال شيخ الإسلام: "الصادق بصنم الله له" يعني 
مش الثغور الحياتية الدينية اللي احنا بنعملها بس» ده فيه حاجات كتير 
أوي في الدين ممكن تتعمل» لكن اللي بيتعمل من الدعوة أو من التربية 
أو من تحفيظ القرآن أو من إقامة بعض المرافق أو من بعض الأنشطة 
الحياتية سواء على مستوى الرمي أو الغير الرسمي أو التطوعي أو 
التريحي, كل هذه الأشياء أفكار الناس بتقدر تقدمهاء لكن كتير من 
الأمة كتير من شباب وبنات المسلمين يقدروا يقدموا للدين حاجات 

عظيمة كبيرة في مناحي الحياة المختلفة, ويكون له أثر عظيم عند الله - 
سبحانه وتعالى -. 

محتاجين يبقى عندنا تصور أوسع, تصور أشمل, بلاش يبقى عندنا التصور 
الأشمل ده في شخصناء يعني بلاش نحط نفسنا مكان البي محمد -صلى 
الله عليه وسلم-. ليه؟ لعدة أشياء؛ من الأخطاء يا جماعة الرئيسية 
الأصيلة إن حد يحط نفسه مكان النبي -عليه الصلاة والسلام-, سواء 
كجماعة أو كدولة أو كفرد إنه بحط نفسه مكان البي -عليه الصلاة 
والسلام- لعدة أشياء: 

- رقم واحد إن النبي -عليه الصلاة والسلام- كان مصدر الدين 
الأصيل الوحيد. 

- رقم اتنين إن النبي -عليه الصلاة والسلام- حقيقة هو بأمة» يعني 
مفيش حد هيعرف يكون مكان النبي -عليه الصلاة والسلام-, لو 
الأنبياء نفسهم موجودين ما يعرفوش يعملوا اللي البي -صلى الله عليه 
وسلم- عمله. ده مش معناه إن احنا ما نقتديش -عليه الصلاة 
والسلام-» لكن ده معناه إن احنا نقتدي بالنبي -عليه الصلاة 
والسلام- لكن واحنا عارفين إمكانياتناء نقتدي بالبي -عليه الصلاة 

والسلام- واحنا عارفين احنا مين والنبي -عليه الصلاة والسلام- مين, 
نقتدي بالنبي -عليه الصلاة والسلام- واحنا عارفين إن احنا بشر من 
أتباع النبي -صلى الله عليه وسلم-» احنا مش المركز اللي ينبغي أن 
يكون العام كله حول هذا المركز, احنا مش الفرقان ولا آرائنا هي 
الفرقان ولا تصورتنا هي الفرقان ولا ثغورنا هي الفرقان إنما الفرقان هو 
الوحي, الفرقان هو البي -صلى الله عليه وسلم-. الفرقان هو القران, 
"تارك الذي درل ارقا على بده يكوت اين زير" الفرقان: ١‏ 
آراؤنا مش فرقان وأفكارنا مش فرقان وثغورنا مش فرقان وتصوراتنا 
مش فرقان إغغا نحن نجتهد في إقامة دين الله -سبحانه وتعالم-» وفي 
تعليم الناس دين الله -سبحانه وتعالى-» ونفرح بكل حد بيشتغل 
للدين» ونساعد كل حد بيشتغل للدين» وندعم كل واحد بيشتغل 
للدين. 


ينبغي إن يكون فيه علاقات مع الناس اللي فوقنا والمشايخ اللي فوقناء 
وعلاقات مع الناس أقرانناء والناس اللي شغالة في الدين في مساحات 
ممكن تكون نفس المساحات اللى احنا شغالين فيها أو في ثغور مختلفة, 

وعلاقات مع الناس اللي تحتنا والأجيال اللي جاية القادمة اللي محتاجين 
إن احنا نعلمها دين وننقل لما الخبرات 

يبقى احنا محتاجين نقيم علاقات مع اللي فوقناء وعلاقات مع أقراننا 
والناس اللي جنبناء وعلاقات مع الناس اللي جاية من بعدنا محتاجة 
تعلم دين ومحتاجة إنما تعرف دين» ومحتاجة إنما تستفيد من الأخطاء 
اللي احنا أخطأناهاء ما يبدأوش من الأول, إن احنا نقيم علاقات قوية. 
النبي -صلى الله عليه وسلم- دعا ألا يكون بأس الأمة بينهم شديداء 
قال: "سَأَلْتُ رَتِ تلائاء فأغطان ثنتَيْنِ وَمََعَِي وَاحِدَةَ سَأَلْتْ رَي: أن 
لا يْهْلِكَ أي بال فَأَعْطَانِيمَك في الحديث البي -صلى الله عليه 
وسلم- ييقول إيه؟ وَسَأَلَبَهُ أن لا يَجْعَلٌ بأَسَهُمْ مَهُمْ بِيْنَهُمْ فُمَنَعَنِيهَا". 

مش عايزين يا جماعة إن يكون بأسنا بيننا شدید» ربنا -سبحانه وتعالی- 
لما مدح أصحاب النبي -عليه الصلاة والسلام- قال: 'أَشِدَاءُ عَلَى 
الكفار راء يته" ؛ يعني هو شديد ولا رحيم؟ هو الاتنین. 
هو بيعرف امتى يبقى شدید» وامى يبقى رحيم» هو بيعرف امتى يبقى 

قوي وعنده عزة» وامتی يبقى سهل ومتواضع» امتى يبقى ذليل؛ "َا 
عَلَى الْمُؤْمنِينَ' 

يقول لك لفظ الذلة ما جاش إلا لله -سبحانه وتعالى-» ربنا -سبحانه 
وتعالى- ذكر الذلة في القرآن غير لما تكون ذل لله -سبحانه وتعالم 
على دربين: الذل في الوالدين 'جَنَاحَ الل مِنَ الَحْمَةِ' ْ 
والذل للمؤمنين, الناس اللي آمنت بالله -سبحانه وتعالى-. لكن قال: 
َذلَةِ عَلَى على ده لفظ استعلاء, فيقول لك إن هو هنا هو مش ذليل 
ذل انکسار» إنما ذليل ذل العزة ذل الدين» إن الدين هو اللي خلاه 
يبقى متواضع للمسلمين» هو يبقى متواضع لأهل العمل للدين» هو 
يبقى أخلاقه حلوة مع أهل العمل الدين» هو اللي بيتواصل معاهم, 
مش بيتعامل معاهم تعامل: فلان أخطأ. فلان لابد إنه يعاقب» فلان 
لابد إنه يُهِرَاء فلان لابد إنه يُطردء فلان بيتكلم في الدين ليه؟ وفلان 
ده بيفهم إيه؟ وعدة مفاهيم يعني من الأهمية بمكان إنها تَدَمّر؛ِ مش تدمر 
صف تدمر أمة. 

فالبي -صلى الله عليه وسلم- دعا ألا يكون بأسهم بينهم شديد, 
شوفوا يا جماعة البي -عليه الصلاة والسلام- حريص على الأمة, 

والنبي -عليه الصلاة والسلام- بيقول للصحابة: "وكوئوا عباد الله 
إخوات"". قال لهم خليكم علاقتكم ببعض علاقة قوية» والأحاديث في 
هذا والآيات في هذا كثيرة جا لكن خلينا النهاردة نلقي الضوء على 
مسألة إن احنا مش عايزين نبعد عن الشرع, وني تصورات العلاقات 
مش عايزين نتعامل بسياسة التحزب والتشيع والتفرق» عايزين نتعامل 
بسياسة الصف» عايزين نلقي الضوء على مفهوم الصف, عايزين نقف 
مع كلمة رُحْمَاءْ بَيْتَهُمْ إن بين المؤمنين فيه رحمة, أهل السنة هم أرحم 
الخلق بالخلق» يلتمس الأعذار للناس ويعذر الناس, ده مش معناه إن 
انت تبقى مش حازم» ده مش معناه انك تبقى مش بتتعامل بمعيارية, 
ده مش معناه انك انت تسكت على الخطأء إغما تلتمس الأعذارء إنغا 
تعرف تعامل ازاي» إما تعرف تفرق ما بين اللي أخطأ وهو يريد الشر 
وما بين اللي اجتهد ولكنه أخطأ. 

كان فيه درس أعتقد في السيرة امه "سرية نخلة". كنا بنتكلم فيه على 
أخطاء العاملين للدين, ممكن تسمعوه إن شاء الله هو موجود على 
الساوند كلاود مسجل يعني. 


"سح مام 

ليه البأس بينهم شديد؟ شوف النبي -عليه الصلاة والسلام- يقول: 
"سن إذا ابثليخ بمِنَّ» وأعودٌ بالل أن تُدْرِكُوهُنَ" منهم "وما لم كم 
أئمتهم بكتاب الله عَرَّ وجَلٌ ويَتَخَيرُوا فيما أَنْزَلَ الله إلا جعل الله بأسَهِم 
بيتهم "0 عارفين ليه البأس يا جماعة بيبقى شديد؟ عارفين ليه الناس 
بتبقى علاقتهم ببعض علاقة فيها بأس وشدة» وهم عارفين إن الراجل 
ده شغال للدين بقى له عشرين سنة» والست دي شغالة بتحفظ القران 
بقاها تلاتين سنة» والأخت دي بقى لها عشرين سنة بتجري عشان 
تدعو الناس إلى الله وبتحاول تقيم دين في أعمال خيرية وبترفق بالناس؟ 
عارفين ليه البأس بيبقى شديد؟ لأنهم تركوا الوحي وتحاكموا إلى معيارية 
الأفكار» بيقول لك: وما لم كم أثمثهم بكتاب الله طب هم ما 
بيحكموش بكتاب الله. هيعملوا إيه؟ هيتحاكموا بالأهواء» سواء ال موى 
الشخصي أو هوی اجتمع. 

لما تحاكموا إلى كتاب الله رحموا الناس» ولا تحاكموا إلى أهوائهم وإلى 
آرائهم جعل الله بأسهم بينهم شديد, 


۸ 

حتاجين إن احنا نرجع في علاقاتنا إلى الصف. محتاجين إن احنا نجتمع 
مرة أخرى على الطاعة» عارفين صف الجماعة؟ 

تعالوا نقف وقفات بسيطة سريعة مع صف الجماعة. صف الجماعة ده 
مش فارق اللي واقف شاب ولا كبير ولا صغير ولا طفل» يعني هو 
الصف بيجي كل الناس واقفين وجوههم تجاه القبلة, كلهم وراء واحد» 
كلهم بيسمعوا نفس اللفظة فبيعملوا نفس الحركة» الصف بيبقى 
متساوي ساووا بين الصفوف وسُدوا الخَلَلَ متلاصقين؛ رجل ده جنب 
رجل ده جنب رجل ده جنب رجل ده» بينهم وبين الصف اللي وراهم 
مسافة أيضًا مسافة ثابتة مستمرة» يعني هي نفس المسافة, مسافة ثابتة 
جدًا وواضحة جدَاء والصف اللي وراهم كذلك هم أيضًا يصلون إلى 
نفس القبلة. 

مين في الدين بيشتغل ده؟ اللي هو بيشتغل وهو ينفع يقف في صف 
ويبقى اللي حواليه واقفين معاه متساويين» وكلهم عارفين الهدف الواحد. 
كنا بنقول عايزين نجتمع يا جماعة. إيه الحاجة اللي نجتمع عليها؟ فقلنا 
يا جماعة نجتمع على الهدف الواحد» نجتمع على الوحي الواحد. نجتمع 
على رضا الله -سبحانه وتعالى-» نجتمع على مجمل الدين» محتاجين إن 

احنا نتجمع على كتاب الله -سبحانه وتعالی- وعلى سنة النى محمد 
-صلى الله عليه وسلم ٠‏ محتاجين إن احنا نتجمع واحنا بنقرأ كتاب 


الله -سبحانه وتعالى-. قبلتنا واحدة ونبينا واحد وديننا واحد» محتاجين 
نتجمع على رضا الله -سبحانه وتعالى -, على الوحي. تاجن نتجمع 
على العدو الواحد» "إن الشَيْطانَ که عدو ادوه عدو" ( 


أخوك مش عدوء أخوك لو اختلف معاك مش عدوء سواء كان الخلااف 
معاه خلاف سياسي, سواء الخلاف معاه خلاف اقتصادي» سواء 
الخلاف معاه خلاف في وجهات نظر على منصب معين, سواء الخلاف 
معاه خلاف على مال» هو مش عدو هو أخوك, احنا محتاجين نجعل 
العدو واحد» نعرف احنا بنتجمع على الحدف الواحد وعلى العدو 
الواحد وعلى المنطلق الواحد على المنهج الواحد 

المنهج الواحد اللي هو الوحي» إن احنا كلنا كتابنا واحد وسنة نبينا - 
صلى الله عليه وسلم- واحدة, بلاش يبقى عندنا تضخم في المفاهيم إن 
احنا نتحاكم لأهوائنا وآرائناء بلاش يبقى عندنا تضخم في المفاهيم إن 
احنا نجعل شيء فوق موضعه» وإن احنا نضع أهواءنا وآراءنا وأفكارنا 
فوق الوحي» بلاش يبقى عندنا تضخم في المفاهيم إن احنا نخاصم 

ونعادي ويبقى فيه نوع من أنواع الشراسة» شراسة في المعاملة لأجل أي 
اختلاف» تتعجب! هو يا جماعة إيه يعني لما الناس تختلف؟ إيه المشكلة 
يعني؟ يعني طبيعي الناس ممكن تختلف في تصور العمل للدين» طبيعي, 
ليه نسفه من بعض؟ ليه با إما الناس كلها يبقوا كذا يا إما يبقوا مبتدعة 
وضُلال؟ ليه اللي مش بيشتغل معانا يبقى ضال؟ 


ثم ليه العلاقات ما بتبناش أصلا علاقات أخوة طبيعية؟ شوفوا يا جماعة 
تصور النبي محمد -صلى الله عليه وسلم- لما اح ال المدينة, النبي -عليه 
الصلاة والسلام- قبل ما يطلع الغزوات وقبل ما يقيم الحروب وقبل 
ما يقيم الجهاد في سبيل الله -سبحانه وتعالى-» وقبل ما يبعث المهمات 
في إن فلان متلا يُعلم القرآن وفلان يكون مساعد وفلان يكون محفظ 
وفلان يكون داعية وفلان يكون حاكم, لبي -عليه الصلاة والسلام- 
أقام أخوة الإسلام, إن يا جماعة العلاقات بتقام أولا قبل العمل, الأخوة 
وبعدين العمل؟ ولا العمل وبعد كده الأخوة تيجي؟ العلاقات بتقام قبل 
العمل» النبي آخى بين المهاجرين والأنصارء لا آخى بين المهاجرين 
الأنصار بدأ تنطلق بعد ذلك لا بقى فيه مجتمع قوي بقى فيه مجمع 

متماسك بقى فيه علاقات قوية بقى فيه نفوس سوية بقى فيه أخلاق 
واضحة 'أَفْسُوا السّلام» وأطعموا الطْعام» وصّلوا باللَيل والناسن نيا 
تَدخلوا الجن بسَلام"”, م بقى فيه إفشاء للسلام بقى فيه إطعام للطعام 
بقى فيه لين في الكلام, فيه واحد كلامه لين وفيه واحد كلامه بینتش» 
يعني كلامه تحس إن انت قاعد بتتكلم مع واحد هو بيرد رد نتش کده» 
وفيه واحد بيرد رد شديد رد غلیظ. وفيه واحد رده لين سهل» وده 
ينبغي إن يكون بين أهل الإعان بعضهم وبعض. 

طب ما فيه أخطاء بتحصلء ماشي إيه المانع إن احنا نواجه الأخطاء؟ 
إيه المانع إن احنا نواجه الأخطاء بالعلم؟ إيه المانع إن احنا نقول لفلان: 
واللّه أنا مقدر إن انت بتعمل كذا وكذا وكذا ولكن فيه مخالفة شرعية؛ 
ربنا -سبحانه وتعالى- قال كذاء والنبي -صلى الله عليه وسلم- قال 
كذاء وما ينبغيش إن احنا نعمل كذا. ممكن هو يقول لك: لا انت مش 
واخد بالك أنا عملت كذا عشان كذا أحيانًا, الإنسان بيختار المفسدة 
الأقل لإن فيه مفسدة أعظم., واحنا قاعدين بمزاجنا حلو وقاعدين 


بنحكم؛ بنحكم على الأبيض والأسود» لكن أحياتًا بيكون اللي خد 





١‏ 0 ابن ماجه 

اختيار هو خد اختيار لإن هو كان قدامه أسود وأسود أوي, كان قدامه 
أبيض منقط أسود وأسود فاختار الأبيض منقط أسود» هو يعلم إن فيه 
شر لكنه ما كنش قدامه إلا ذلك. 

فهنا نقطة مهمة يا جماعة إن احنا أمرنا إن احنا نجتمع» وأمر الأنبياء 
بالاجتماع, وأمرت الأمة بالاجتماع, وأمروا بعدم التفرق وأمروا بعدم 
الاختلاف, والبي -عليه الصلاة والسلام- بيقول: "افْرَؤُوا القَرْآنَ ما 
الَْلَفَتْ قُلُوبْكُمْ فإذا اخْتَلَفْتُمْ فَقُومُوا عنه""٠,‏ النبي -عليه الصلاة 
والسلام- بيحذر يا جماعة إن احنا ما ينفعش إن احنا نختلف على 
القران, لإن لو اختلفنا على القران هيحصل إيه؟ هيحصل نوع من 
أنواع الزعل» ممكن الموضوع يتضخم عند واحد فيبدأ بحصل إيه؟ يبدأ 
يحول الاختلاف ده إن هو يفرق به الناس» وده من الأشياء المذمومة 
في الشرع» ومن الأشياء اللي النبي -عليه الصلاة والسلام- حذر منها 
وقال لما تكلم عن خوارج وتكلم في صفتهم وقال إن هم لم يؤتوا من 
قبل عبادقم. دول أصحاب عبادة عظيمة جذاء ولم يؤتوا من قبل 
قراءتهم للقرآن. إنما يقرأون القرآن ويحفظون القرآن أكثر من حفظ 





5 صحيح البخاري 

الصحابة, يدندنون بالقرآن بالليل والنهار يصنع هم طنين, يعني تحقرون 
صلاتكم إلى صلاتهم وصيامكم إلى صيامهم» وقراءتكم إلى قراءقم 
بيصلوا وبيقرأوا وبيعيطوا في الصلاة وكل حاجة» لكن عندهم مشكلة 
في دماغهم» عندهم مشكلة في أفكارهم» عندهم مشكلة في تصوراقم. 
إن هم جعلوا أفكارهم هي المعيار, لم يتحاكموا إلى معيار الشرع إنما 
جعلوا معيار الأفكار» حتى حاكموا البي -عليه الصلاة والسلام- من 
أفكارهم بيقولوا للبي -عليه الصلاة والسلام-: اعدل. تخيلوا! هو 
شايف العدل بدماغه. يا ابني هو أصلًا مستوى العدل هو النبي محمد 
-صلى الله عليه وسلم-» وأعلى درجات العدل وأعلى تطبيق للعدل 
في هذه الدنيا هو البي محمد -صلى الله عليه وسلم-, لكنه هو اعتبر 
إن لفظ العدل في القرآن وفهمه على دماغه وبدأ يحاسب الجميع على 
هذا الهوى وهذا الرأي. 





محتاجين يا جماعة نعيد مرة أخرى تقييم لمسألة الصف, ازاي نقيم صف 
بينا وبين الناس» ازاي تكون علاقة اللي شغالين في الدين علاقات 
متماسكة, علاقات فيها دعاء وفيها ترابط وفيها تعاضد وفيها تكامل 
وفيها تناصر وفيها ستر العورات وفيها نصيحة ونصيحة قوية» مش 

عايزين الناس لما تكون بنقول علاقة صف يعني الناس تطبل لبعض» 
يعني الناس لما تشو ف غلط تسکت وخلاص» تقول لك لأ أصل ده 
مننا وده عليناء مفيش الكلام ده. 
إنغا ربنا -سبحانه وتعالى - قال: "عبس وول * أن جَاءَهُ الأغميا * وَمَا 
يُذريك لَعَلّهُ يرك * أو يَذَكَرُ فَتَمَعَهُ الذكرئ" ؛ ربنا -سبحانه 
وتعالى- بيقول في القرآن: "وَلَوْ تَقَوَلَ عَلَيْمَا بَعْضَ الْأَقَاوِيلٍ * لَأَحَذَنَ 
مئهُ باليّمين * نم لَقَطَعْنَا مِنْهُ الوت تِينَ * فَمَا منكُم مَنْ أَحَدٍ عَنْهُ حَاجزِينَ" 
> تخيلوا ربنا يقول لو البي -عليه الصلاة 00 
قال كلمة غلط علي "وَلَوْ قول عَلَيْنَا بَعْضرَ عض الأقاويل * لَأَخَذْنا 
وو اا 
تخيلوا ربنا -سبحانه وتعالى- بيعاتب النبي -صلى الله عليه وسلم- من 
فوق سبع سماوات في قرآن يُتلى إلى يوم القيامة أمام الجميع؛ أمام الكفار 
وبيقول: "عبس وول * أن جَاءَهُ الْأَعْمَىئ". 
ل ة الصف إن احنا نسكت عن أخطاءء إنما علاقة الصف: 
علاقة تماسك, علاقة تناصر, علاقة تعاضد» علاقة حب» علاقة سند 
علاقة ستر العورات» علاقة حب حقيقي, علاقة تعاون؛ أعين أخويا 

قدر استطاعتي» مش أتمنى إن العمل ده يتهدم والعمل ده يسقط ده 
يضيع» وأتمنى إن فلانة تضيع لإن هي مش شغالة معايا وما بتسمعش 
لشيختي» وأصل هي تصوراتها غير تصوراتٍ وأفكارها غير أفكاريء إغا 
نضع كل شيء في معياره» ويجعل المعيار الرئيسي اللي بتبنى به العلاقات 
وبتفرق عليه العلاقات وبيوالى عليه ويعادى عليه هو الوحي» الوحي 
والوحي فقط. 

محتاجين نعظم كلام الله -سبحانه وتعالى-» محتاجين نجعل الوحي في 
حياتناء محتاجين نجعل الوحي في علاقتناء النبي -عليه الصلاة والسلام- 
وهو بيتكلم عن المسلمين بيقول: "حق الْسْلِم على الْمسْلِم ست" 
بيقول إن فيه ست حقوق بين أي مسلم والتاى, وتكلم عن علاقة 
المؤمنين اللي هي الناس اللي إبماتما اشتد وزاد والناس اللي بتشتغل في 
الدين والناس اللي بتجتهد للدين, المؤمنون "الذين آمَنوا بالله ورسوله, 
م م يزتابواء وجاهدوا بأموالهم وأنفسِهم في سبيل الله""'. أولئك هم 
الصادقون. 


1١١‏ صحيح مسلم 
'' تخريج المسند 

لما تكلم عن علاقة الإيمان قال: "أربعون خصلة بين المؤمنين أدناهن 
منيحة العنز" يعني إن واحد يترك سيارته أو واحد كان زمان في العرب 
يدي له عنزته, العنزة دي اللي هي الخروف أو معزته يحلبها لمدة مغلا 
سنة يقول له خليها عندك استفيد بماء وبعد كده لا أنا احتاجها أو لو 






انت استغنيت عنها ابقى هاهالي» ده من حسن العلاقة, ربنا -سبحانه 
وتعالى - ذم الذين بمنعون الماعون, الماعون ده اللي هو المواعين, الحاجة 
اللي بيستعان بها زي الحلة, الجار بيحتاج من جاره يقول له مغلا عايز 
كذا عايز كذاء الأشياء والمستلزمات البيتية الحياتية اللي الناس 
بتستعملها في حياتها. ده ربنا ذم الناس اللي بتمنع الماعون» فإذا كان 
ده مع الجيران فكيف بالعاملين للدين؟ 


محتاجين في هذا الزمن الذي انتشر فيه الحقد والحسد والطمع والحرص 
والكبر والكذب محتاجين طوفان أخوة, محتاجين طوفان من التسامح 
بين العاملين للدين» محتاجين طوفان من التعاون والتناصر بين العاملين 
للدين» محتاجين ثورة أخلاق مرة أخرى بين العاملين الدين» محتاجين 
يبقى نقيم صف للعاملين الدين» مش معنى إن الشيخ فلان ما درسليش 

إن هو مش شيخ» ومش معنى إن فلانة مش بتشتغل في نفس الحاجة 
اللي أنا بشتغلها إن هي ما بتعملش حاجة في الدين» ومش معنى إن 
فلان مش شايف الثغر اللي أنا بشتغله إن هو ما بيعملش حاجة 
ومالوش أي قيمة ومالوش أي لازمةء هو بيعمل إيه أصلا؟ بلاش النظرة 
الضيقة للدين؛ الدين يا جماعة أل وأوسع وأكبرء الدين للعالمين» كل 
إنسان ممكن يشتغل في الدين على قدره» ومفيش حاجة اسمها واحد في 
الدين مالوش مكان. مفيش حاجة اسمها واحد في هذه الأمة مالوش 
وظيفةء كل إنسان يستطيع إنه يخدم دين ربنا -سبحانه وتعالى- على 
قدره. كل إنسان يستطيع إنه يخدم دين ربنا على موهبته» كل واحد في 
الحياة له لازمة» وينبغي أن نقدر ذلك وألا نحتقر أي عمل للدين» ينبغي 
إن تكون العلاقة بين المسلمين علاقة صف الناس اللي شغالة للدين 
ينبغي إن يكون بينهم علاقات قوية» يعني بلاش يبقى العلاقة بينا وبين 
بعض علاقة تسفيه أحيانًا احنا ممكن نروح لشيخ ونجد الشيخ هو ضيق 
أصلاء يعني هو دماغه كده أو نروح لأخت بتشتغل في الدعوة وتكون 
هي دماغها کده» وده مش معناه إن ده صح» إثما عادي» احنا بنستفيد 
الخير اللي عنده وبنعذره هو أيضًاء ممكن هو لم يتلقى هذا المفهوم: ممكن 

هو ما خدش باله» ممكن يكون هو عنده تضخم في حتة معينة» مش 
معنى كده إن احنا نسقطه. إنما نلتمس له العذر أيضًا ونفرح بما عنده 
ونأخذ ما عنده من الخير؛ لكن لا نتابعه على مسألة التقسيمات اللي 
بقى فيها نوع من أنواع الغلوء إن انت النهاردة بقيت ممكن تقعد مع 
واحد بيتكلم على الشيخ فلان» بعدين فجأة تلاقيه مثلا بيتكلم كلام 
يعني واحد مش عايز يذكر أسماء في الواقع يعني لكن صراحة تقول له 
ده بأي معيار؟ ده بمعيار الدين؟ يعني الكلام اللي انت بتقوله ده أنا 
عايز فعلا أناقشه, عايز أناقشه على معيار الدين, تعال كده أناقشه 
على معيار قال الله قال الرسول. طيب عايز أناقشه على معيار أي 
معيار مجتمعي, انت بتجيب الكلام ده منين؟ هو ليس له معيار إلا 
الهوى, واللي بیتکلم به ده مکن يكون واحد شيخ أو واحد داعي أو 
واحد ملتحي أو واحد قارئ أو واحد عنده باب من أبواب العلم هو 
متميز فيه لكن مش معنى إنه متميز في باب من أبواب العلم إن هو 
يستطيع إن هو يقيم تصورات الشرع أو إن هو يفهم تصورات الشرع. 
النهاردة يا جماعة عايزين نلقي الضوء على سورة الصف وعلى مسألة 
الاجتماع وعلى النهي عن التفرق» وطبعا ده كتير جدًا وموجود جذا في 


"علاقات دينية أثناء العمل" من سلسلة "فقه الدعوة" 








شبكة الطربق إلى الله way2allah.com‏ 

كتير» أنا كنت عامل بحث عن التفرق وبحث عن الاجتماع وأسباب 

التفرق وأسباب تفرق الأمم السابقة» أسباب تفرق اليهود عن الأنبياء 

وأسباب تفرق اليهود مع بعضهم البعض وأسباب تفرق النصارى وده 

موجود في القران وربنا -سبحانه وتعالى - حذرنا من سلوك هذه الطريق: 
".ولا ونوا من الْمُشْركِينَ * من الَّذِينَ فَرَهُوا دِيتهُمْ وكانُوا شِيَعَا كل 


جزْب با لَدَيْهِمْ فَرِحُونَ" > وربنا حذرنا من طريق اليهود 
'فََعْرَيْنَا بَبْنَهُمْ لْعَدَا وة وَالْبَغْضَاءَ" > لكن ليس هذا موضعه. 


لكن مهم جذًا يا جماعة إن احنا نحاول نقيم علاقات شرعية أصيلة 
مبنية على تصورات الشرع» محتاجين إن احنا نقف مع سورة الصف› 
محتاجين نقف مع حديث النبي -صلى الله عليه وسلم- في الاجتماع, 
ونجتهد إن احنا قدر استطاعتنا إن احنا نجتمع. 

شوفوا علماء العقيدة لما يصنفوا في العقيدة يقولوا أهل السنة والجماعة, 
يقول لك: هم أهل السنة بس؟ يقول لك: لا لا والجماعة. يعني إيه؟ 
يقول لك: لأنهم التزموا الجماعة, هم حريصين على الجماعة» حريصين 
على إن الناس تتجمع» حريصين على إن الناس تتجمع على السنة, 
حريصين على إن الناس تتجمع على احق» حريصين على إن الناس 


"علاقات دينية أثناء العمل" من سلسلة "فقه الدعوة" 









شبكة الطريق إلى الله way2allah.com‏ 

تتجمع على الوحي؛ حريصين إن هم يعرفوا أماكن التجمع» مش بيفرقوا 
الناس. 

عارفين أهل البدع بيسموهم إيه؟ يسموهم أهل البدع والتفرق» أهل 
الأهواء والآراءء يقول لك: هم بيسموهم أهل البدع والتفرق ليه؟ يقول 
لك: لإن كل واحد فيهم عمل بدعة وبدأ يفرق الناس حواليهاء بدأ 
بمتحن الناس على شيء غير الذي أمر الله -سبحانه وتعالى-, واحد 
بيمتحن الناس يقول له تعالى انت بتقول إيه في كذا؟ تعالى انت بتقول 
إيه في فلان؟ تعالى انت رأيك إيه في كذا؟ إيه يا عم اللي انت بتقوله 
ده؟ هو انت مالك أصلًا؟ يحط رأيه أو فكرة أو تصور معين في دماغه 
ويبدأ بمتحن الناس عليهاء أحيانًا بيكون الرأي ده رأي سياسي, أحيانً 
يكون الرأي ده رأي ف مسألة شرعية معينة» أحياتًا بيكون الرأي ده في 
اختيار حياق معين, أحيانًا الرأي ده بيكون في شخص معين, ويبدأ يوالي 
ويعادي ويفسق ويبدع ويكفر على هذا الذي يراه هو أو يعظمه هو أو 
يضخمه هو. 

الحقيقة لما تيجي تضع الأمر في معياره حقيقي تجد إن هذه القضية برمتها 
هي قضية من القضايا لكنها ليست القضية الأساسية التي ينبغي أن 

يتفرق الناس عليهاء "وما تَفَرّقَ الّذِينَ أوثوا الكتاب إل من بَعْدٍ مَا 
جَاءَكمُ الي" البيدة: »٤‏ فتفرقوا بعد بعثة النبي -صلى الله عليه وسلم- 
على النبي محمد -صلى الله عليه وسلم-. 

حري بنا أن نقيم علاقات أصيلةء الكلام العملي يا جماعة محتاجين إن 
احنا ننظر إلى مجتمع العاملين للدين بأخطائهم بحلوهم ومُرّهم» ننظر 
إليهم بعين مختلفة عن العين الضيقة» محتاجين إن احنا نقيم علاقة 
الصف» محتاجين إن احنا نقيم العلاقات قبل الأعمال؛ بلاش نقيم 
الأعمال وبعد كده نقيم العلاقات» لإن ده بيؤدي إلى إن العلاقات 
بتدمر لو العمل توقف» وده من الأشياء المحزنة» بلاش نصد عن سبيل 
الله بسوء الأخلاق وسوء المعاملات بين الناس بعضهم وبعض وبالذات 
في العاملين للدين, خلينا يبقى عندنا رحمة ورفق مكن ما نعرفش نشتغل 
مع بعض لكن ممكن نعرف نبقى أخوة وأخوات بيننا وبين بعض علاقات 
طيبةء أخوة بينهم وبين بعض علاقات طيبة وأخوات بينهم وبين بعض 
علاقات طيبة» مش لازم عشان ما عرفتش اشتغل مع فلانة إن أنا 
أعاديها وأشتم فيها وأتكلم عليهاء مش لازم عشان ما عرفتش اشتة 
مع فلان يكون هو عدوي» عادي جدًا إن أنا أحب له الخير» وأدعمه 

وأعينه لكن ما عرفتش أشتغل معاه, عادي جدًا انت ممكن أختك اللي 
هي نشأت معاك في نفس البيت وبينكم وبين بعض علاقات طيبة جذدًا 
ما تعرفيش تشتغلي معاهاء لكن بينكم وبين بعض حب وأخوة» مش 
لازم نربط ما بين الشغل والعلاقة, مش لازم لا نقيم علاقة تبقى العلاقة 
دي تبقى علاقة من منظور واحد» محتاجين نسمع بعض» محتاجين يبقى 
بيننا وبين بعض تماسك وتعاون وتناصر, العلاقة يا جماعة زي ما الإيمان 
قول وعمل واعتقاد كذلك الأخوة قول وعمل واعتقاد, محتاجين العلاقة 
دي يكون فيها بذل» ويكون فيها تضحية» يكون فيها إنفاق» يكون 
فيها كرم» يكون فيها عطاء. يكون فيها نصيحة, يكون فيها شجاعة, 
يكون فيها تحملء مش إن والله العلاقة بيننا طيبة وبعدين أصل أنا 
محتاجة كذاء وبعدين تغيي شهرين تلاتة وبعد كده أصل أنا محتاجة كذاء 





دي مش علاقة» ده مادية بحتة, ده انتفاع بحت, ولو حد عمل معاكي 
كده أنا أقولك تحمليه. 

الناس يوم القيامة يتفاضلون عند الله -سبحانه وتعالى- ومن مواطن 
التفاضل العظيمة التي ينبغي إن ثلاحظ والتي نبه النبي -صلى الله عليه 
وسلم- عليها؛ الأخلاق» فقال: "إن من أحبّكم إل وأقربكم متي مجلسًا 

يوم القيامة أحاسِئكم أخلاقا""'. أقول قولي هذا واستغفر الله لي ولكم. 
وجزاكم اله خيرا والسلام عليكم ورحمة اللّه وبركاته. 


IF‏ صحيح الترغيب 

